હવે જય નો બધો કારોબાર અને પૈસા ચંગુ અને મંગુ ના હાથમાં એટલે કે નીલેશ અને કેતનના હાથમાં આવી ગયા હતા. જોકે હીરામાં તેજી હતી એટલે શરૂઆતના ત્રણ વરસોમાં એ સારું કમાયા પણ ખરા પૈસાને કારણે બેય પરણી પણ ગયા પણ પૈસો એટલો વધી ગયો કે એક ફિલ્મી એક્ટ્રેસના ચક્કરમાં બેય ચંગુ અને મંગુ આવી ગયા. ફિલ્મ બનાવવામાં એણે પોતાની બહેન સોનલને સમજાવીને બધી જ પ્રોપર્ટી ગીરવે મુકીને એક મોટી રકમ બેંકમાં વ્યાજે લીધી. પેલી હિરોઈન પણ મુંબઈમાં આ ચંગુ અને મંગુ સાથે ઐયાશી કરતી. અને બીજી જુનિયર એક્ટ્રેસને બોલાવી બોલાવીને આ બને ને મુંબઈ જ રાખી લીધા. બધી જ સંપતી આ ચંગુ અને મંગુ એ એને અર્પણ કરી દીધી . એક મહિના પછી પેલી હિરોઈન અને પ્રોડ્યુસર પૈસા લઈને દુબઈ ભાગી ગયા. નીલેશે અને કેતને ફરિયાદ કરી તો દુબઈ થી ગેંગસ્ટર ના ફોન આવ્યા. અધૂરામાં પૂરું મુંબઈ પોલીસે બને ને પકડીને લોકઅપમા નાંખી દીધા ત્રણ જુનિયર હિરોઈને ફરિયાદ કરી કે અમને ફિલ્મમાં કામ કરવાની શરતે અમારું શારીરિક શોષણ થયું છે. શારીરિક શોષણ સીસીટીવી ના ફૂટેજમાંપણ આવી ગયું હતું એટલે હવે એનો છુટકારો તો થાય એમ હતો નહિ. મીડિયામાં મુદ્દો ચગી ગયો હતો!! સોનલ હવે ઘરની બહાર નીકળતી નહોતી.